Agliotti het óók geld geleen by KrejcirGlen Agliotti. Foto: Werner Beukes / SAPA Glen Agliotti, veroordeelde dwelmhandelaar, het R400 000 geleen by ŉ maatskappy wat verbind word aan die Tsjeggiese voortvlugtende Radovan Krejcir, het Beeld Woensdag berig. Agliotti het aan Beeld erken dat hy ŉ lening van R400 000 by Groep Twee Beleggings aangegaan het. Kol. Francois Steyn, hoof van die georganiseerdemisdaad-eenheid in Germiston, het ook ŉ lening van R408 000 by dieselfde maatskappy aangegaan. Groep Twee Beleggings behoort aan Krejcir se vrou, Katerina Krejcirova. Beeld het berig dat Groep Twee se naam Maandag tydens Agliotti se sekwestrasieverhoor opgeduik het. Agliotti is voorlopig in die hooggeregshof in Pretoria gesekwestreer. Agliotti het gesê hy en Krejcir is slegs kennisse, en nie naby vriende nie. Hy het gesê die lening was ŉ “normale saketransaksie” en dat hy die volle lening, met rente, terugbetaal het. – SAPA Lees ook: Polisieman wat geld by Krejcir leen, het nie bedank – Valke Polisieman van Oos-Rand het Krejcir-lening aangegaan